**Gary Stewart Teale** (født 21. juli 1978 i Glasgow, Skottland) er en skotsk landslagsspiller i fotball som har spilt for tre engelske og to skotske klubber. Han har vært på utlån til Plymouth Argyle fra Derby County. Han er fra desember 2014 spillende trener for den skotske eliteklubben St. Mirren

Teale har spilt 13 landskamper for Skottland.

Biografi
--------

### Klubblag

Gary Teale startet sin fotballkarriere i Clydebank i 1996, og hans første obligatoriske kamp for denne klubben var en cupkamp mot Rangers den 14. august 1996. Den 7. september 1996 scoret han sitt første mål for *the Bankies* da de i en ligakamp slo St. Mirren 2-1. Totalt fikk han med seg 33 ligakamper og han laget 6 ligamål i 1996/97-sesongen. Den påfølgende sesongen stoppet han på 27 ligakamper og 6 ligamål før han i starten på 1998/99-sesongen fikk bokført 8 ligakamper og 2 ligamål for klubben fra West Dunbartonshire.

I oktober 1998 ble Teale kjøpt av Ayr United for £70 000, og han spilte sin første kamp for Ayr United den 3. oktober 1998. To uker senere noterte han seg for sitt første ligamål for Ayr, og da 1998/99-sesongen var over hadde han spilt 23 ligakamper og laget 4 ligamål for *the Honest Men*. I den neste sesongen ble det 32 ligakamper, mens han i 2000/01-sesongen fikk med seg 29 ligakamper og 5 ligamål. I hans fjerde og siste sesong for klubben fra South Ayrshire stoppet han på 18 ligakamper og 4 ligamål før han i desember 2001 forlot skotsk fotball.

Wigan Athletic ble hans tredje klubb da de betalte £200 000 for Teale, og han debuterte for Wigan 15. desember 2001 da de spilte 1-1 i en ligakamp mot Oldham Athletic. Hans første mål for Wigan kom 19. februar 2002, og i siste del av 2001/02-sesongen fikk han med seg 23 ligakamper og 1 ligamål for *The Latics*. Deretter ble det 38 ligakamper og 2 ligamål i 2002/03-sesongen, 28 ligakamper og 2 ligamål i 2003/04-sesongen før han med sine 37 ligakamper og 3 ligamål i 2004/05-sesongen bidro til at Wigan rykket opp til Premier League for første gang i klubbens historie. I 2005/06-sesongen ble 10 ligakamper og 2 ligamål på Teale før han i første del av 2006/07-sesongen noterte seg for 12 ligakamper.

```
I januar 2007 skrev Teale under på en tre og et halvt år lang kontrakt med Derby County som kjøpte han for £600 000. Han debuterte for Derby 13. januar 2007 i en ligakamp mot Sheffield Wednesday og 10. februar 2007 scoret han sitt første mål for *the Rams* i en ligakamp mot Hull City. Totalt ble det ett mål på 16 ligakamper for klubben fra Derbyshire i siste del av 2006/07-sesongen. Etter å ha spilt 18 ligakamper og 4 andre obligatoriske kamper for klubben fra Derbyshire i første del av 2007/08-sesongen signerte Teale på en låneavtale med Plymouth Argyle den 19. februar 2008. Han debuterte for *the Pilgrims* den samme dagen da han kom inn i det 69. spilleminutt i en ligakamp mot Southampton.
```

### Landslag

Gary Teale debuterte på Skottlands landslag 1. mars 2006 i en privatkamp mot Sveits. Han startet kampen på benken, men ble byttet inn for Barry Ferguson i det 50. spilleminutt. Skottland tapte kampen 3-1, men Teale noterte seg for en målgivende pasning i sin debutkamp. Hans neste landskamp kom 11. mai 2006 da Skottland deltok i turneringen Kirin Cup i Japan. Motstander var Bulgaria, og i denne kampen var han med i Skottlands startoppstilling. Sluttresultatet ble 5-1 til Skottland, og også i denne kampen hadde Teale en målgivende pasning før han ble byttet ut med Chris Burke i det 75. spilleminutt. To dager senere, da Skottland spilte 0-0 mot vertsnasjonen Japan i Kirin Cup, kom landskamp nummer 3. Også i denne kampen spilte han fra start, men i det 59. spilleminutt ble han erstattet nok en gang av Chris Burke.

Lørdag 2. september 2006 spilte han sin første kvalifiseringskamp for EM da Skottland slo Færøyene 6-0. Dette var Skottlands første kvalifiseringskamp for EM i 2008, og Teale startet kampen på innbytterbenken. Etter pausen, da Skottland ledet 5-0, erstattet han Darren Fletcher. Hans femte landskamp var også en kvalifiseringskamp til EM i 2008, og i denne kampen var det Frankrike som var motstander. Skottland vant 1-0, og Teale kom inn for Skottland i det 58. spilleminutt på bekostning av Lee McCulloch. 

Teales sjette, og første landskamp i 2007, var mot Georgia den 24. mars da Skottland vant 2-1. Teale startet kampen og han sørget for en målgivende pasning da Skottland tok ledelsen 1-0 i det 11. spilleminutt. Han ble byttet ut i det 60. spilleminutt i denne kampen. Hans sjuende landskamp kom 28. mars 2007 da Skottland tapte 2-0 borte mot Italia. Teale startet kampen, men ble byttet ut i det 66. spilleminutt. I en kvalifiseringskamp for EM i 2008 mot Færøyene den 2. juni 2007 fikk han bokført sin åttende landskamp. Teale startet på benken, og ble byttet inn i det 67. spilleminutt i en kamp som endte med 2-0 seier til Skottland. Kamp nummer 9 var en vennskapskamp mot Sør-Afrika den 22. august 2007 som skottene vant 1-0. Også i denne kampen begynte Teale på benken, men han ble byttet inn i det 72. spilleminutt. Den 8. september 2007 spilte han sin tiende landskamp for Skottland da de møtte Litauen. Dette var en kvalifiseringskamp til EM i 2008 som Skottland vant 3-1. Gary Teale startet kampen, men ble i det 69. spilleminutt byttet ut til fordel for James McFadden.

Karriere som spiller
--------------------

### Klubblag

|
|  |
|  | Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Skottlands flagg | Clydebank | Kontrakt | 75 | 68 | 14 | 14 | 06/1996 - 10/1998 |
| Skottlands flagg | Ayr United | Kontrakt | 132 | 102 | 18 | 13 | 10/1998 - 12/2001 |
| Englands flagg | Wigan Athletic | Kontrakt | 184 | 161 | 10 | 8 | 12/2001 - 01/2007 |
| Englands flagg | Derby County | Kontrakt | 39 | 34 | 1 | 1 | 01/2007 - 02/2008 |
| Englands flagg | Plymouth Argyle | Lån | 1 | 1 | 0 | 0 | 02/2008 - |

### Landslagskarriere for Skottland

|
|  |
| Landskamp | Motstander | Tidspunkt | Arena | Sted | Resultat1 | Mål | Klubb | Kampreferat |
| 1 | Sveits | 01/03-2006 | Hampden Park | Glasgow | 1-3 | 0 | Wigan Athletic | BBC |
| 2 | Bulgaria | 11/05-2006 | Kobe Wing Stadium | Kobe | 5-1 | 0 | Wigan Athletic | BBC |
| 3 | Japan | 13/05-2006 | Saitama Stadium | Saitama | 0-0 | 0 | Wigan Athletic | BBC |
| 4 | Færøyene | 02/09-2006 | Celtic Park | Glasgow | 6-0 | 0 | Wigan Athletic | BBC |
| 5 | Frankrike | 07/10-2006 | Hampden Park | Glasgow | 1-0 | 0 | Wigan Athletic | BBC |
| 6 | Georgia | 24/03-2007 | Hampden Park | Glasgow | 2-1 | 0 | Derby County | BBC |
| 7 | Italia | 28/03-2007 | Stadio San Nicola | Bari | 0-2 | 0 | Derby County | BBC |
| 8 | Færøyene | 06/06-2007 | Svangaskard Stadium | Toftir | 2-0 | 0 | Derby County | BBC |
| 9 | Sør-Afrika | 22/08-2007 | Pittodrie Stadium | Aberdeen | 1-0 | 0 | Derby County | BBC |
| 10 | Litauen | 08/09-2007 | Hampden Park | Glasgow | 3-1 | 0 | Derby County | BBC |

**Fotnote**

* 1 Skottland sitt resultat er nevnt først.

Kilder
------

* Rollin, Glenda & Rollin, Jack: *SKYSPORTS FOOTBALL YEARBOOK 2007-08* (side 472). Headline Book Publishing, London. ISBN 978-0-7553-1664-9

Referanser
----------

Eksterne lenker
---------------

* (en) Gary Teale – Transfermarkt Rediger på Wikidata

* (en) Gary Teale – Transfermarkt (manager) Rediger på Wikidata

* (en) Gary Teale – national-football-teams.com Rediger på Wikidata

* (en) Gary Teale – Soccerbase.com Rediger på Wikidata

* (en) Gary Teale – EU-Football.info Rediger på Wikidata

* (en) Gary Teale – FBref Rediger på Wikidata